ໂດຍຢັ້ງຢືນປະຊາຄົມຊາວ ຫວຽດນາມ ອາໄສຢູ່ຕາງປະເທດ ແມ່ນພາກສ່ວນສຳຄັນ, ເຊິ່ງບໍ່ສາມາດຕັດແຍກອອກຈາກປະຊາຄົມບັນດາເຜົ່າ ຊາວຫວຽດນາມ, ທ່ານນາງຫົວໜ້າຄະນະຂົນຂວາຍປະຊາຊົນສູນກາງ ບຸຍທິມິງຮ່ວາຍ ມີຄວາມປາດຖະໜາກຢາກບັນດາເອກອັກຄະລັດຖະທູດ, ຫົວໜ້າກົງສູນໃຫຍ່ ຫວຽດນາມ ປະຈຳຢູ່ຕ່າງປະເທດ ເສີມຂະຫຍາຍບົດບາດເປັນແກ່ນສານ, ເປັນຂົວເຊື່ອມຕໍ່ໃນການປະຕິບັດແຜນນະໂຍບາຍ, ແນວທາງການພົວພັນຕ່າງປະເທດຂອງພັກ, ເພີ່ມທະວີການໂຄສະນາພາບພົດຂອງປະເທດຊາດ ແລະ ຊາວຫວຽດນາມ, ຍູ້ແຮງ, ເສີມຂະຫຍາຍແຫຼ່ງກຳລັງ, ພູມປັນຍາຂອງປະຊາຄົມ ຊາວຫວຽດນາມ ອາໄສຢູ່ຕ່າງປະເທດ, ຂົນຂວາຍປະຊາຄົມ ເສີມຂະຫຍາຍມູນເຊື້ອຮັກຊາດ, ມຸ່ງໄປເຖິງບ້ານເກີດເມືອງນອນ.
ບັນດາເອກອັກຄະລັດຖະທູດ, ຫົວໜ້າສະຖານກົງສູນໃຫຍ່ ສືບຕໍ່ຮັບຟັງຄຳເຫັນ, ຄວາມຫວັງ, ຂໍ້ສະເໜີເພື່ອແກ້ໄຂບັນດາບັນຫາທີ່ຊາວຫວຽດນາມ ອາໄສຢູ່ຕ່າງປະເທດສົນໃຈຢ່າງທັນການ, ປະຕິບັດວຽກງານປົກປ້ອງພົນລະເຮືອນໃຫ້ເປັນຢ່າງດີ… ຫັນບັນດາການເຄື່ອນໄຫວໜູນຊ່ວຍພໍ່ແມ່ປະຊາຊົນຊາວຫວຽດນາມ ອາໄສຢູ່ຕາງປະເທດໃນການຮັກສາພາສາຫວຽດ, ເສີມຂະຫຍາຍສີສັນວັດທະນະທຳ ແລະ ມູນເຊື້ອທີ່ດີງາມຂອງຊາດເປັນຫຼາຍຮູບແບບ.
ທ່ານນາງ ບຸຍທິມິງຮ່ວາຍ ຫົວໜ້າຄະນະຂົນຂວາຍປະຊາຊົນຂັ້ນສູນກາງ ໄດ້ເນັ້ນໜັກເຖິງໜ້າທີ່ລະດົມແຫຼ່ງກຳລັງໃນຊາວຫວຽດນາມ ອາໄສຢູ່ຕ່າງປະເທດເຂົ້າໃນການສ້າງສາປະເທດຊາດ ກໍ່ຄືສາມັກຄີກັນ, ປະຕິບັດຕາມກົດໝາຍ, ປະກອບສ່ວນເຂົ້າໃນການພັດທະນາຂອງປະເທດປະຈຳຖິ່ນ, ປ່ຽນແປງໃໝ່ການປະຕິບັດວຽກງານຖະແຫຼງຂ່າວ, ໂຄສະນາ, ປະຕິເສດບັນດາຖ້ອຍທຳນອງທີ່ເສກສັນປັ້ນແຕ່ງຂອງພວກປໍລະປັກ, ບໍ່ຖືກກັບຄວາມຈິງກ່ຽວກັບສະພາບການປະເທດຊາດຢ່າງທັນການ.
ບຸນຄົງ